ΓΡΑΠΤΗ ΕΡΩΤΗΣΗ E-3664/00

υποβολή: Piia-Noora Kauppi (PPE-DE) προς την Επιτροπή

(27 Νοεμβρίου 2000)

Θέμα: Δραστηριότητα της ΕΤΕ στις φιλανδικές χρηματαγορές

Σύμφωνα με δημοσιεύματα Τύπου, οι παρεμβάσεις της Ευρωπαϊκής Τράπεζας Επενδύσεων (ΕΤΕ) στις φιλανδικές χρηματαγορές αρχίζουν να ενοχλούν τις φιλανδικές τράπεζες οι οποίες θεωρούν την ΕΤΕ ως ανταγωνιστή που μπορεί να χορηγεί δάνεια στους ίδιους αποδέκτες αλλά με ευνοϊκότερους όρους, δεδομένου ότι δεν είναιποχρεωμένη να ακολουθεί τις ίδιες αρχές διαχείρισης και τα λειτουργικά έξοδά της είναι ελάχιστα. Οι εκπρόσωποι των φιλανδικών τραπεζών τονίζουν ότι δεν θα επέκριναν τη δράση της ΕΤΕ αν αυτή περιοριζόταν στη χρηματοδότηση επενδύσεων οι οποίες θα ήταν αδύνατο να χρηματοδοτηθούν με τους όρους της αγοράς. Την επικρίνουν μόνο για το γεγονός ότι χορηγεί δάνεια για εργασίες που εμπίπτουν στο πλαίσιο των συνηθισμένων δραστηριοτήτων των επιχειρήσεων.

Συνεπώς, οι φιλανδικές τράπεζες ανησυχούν ότι θα στρεβλωθεί ο ανταγωνισμός στις χρηματαγορές.

1. Με ποιο τρόπο διασφαλίζει η Επιτροπή ότι η δραστηριότητα της ΕΤΕ δεν στρεβλώνει τον ανταγωνισμό στις αγορές δανείων προς τις επιχειρήσεις;

2. Με ποιο τρόπο προτίθεται να διασφαλίσει, κατά την ανανέωση του προγράμματος δραστηριοτήτων της ΕΤΕ, ότι τα καθήκοντα της εν λόγω τράπεζας θα καθοριστούν κατά τρόπο ώστε να αποφευχθεί η παρέμβασή της στις ιδιωτικές χρηματαγορές;

Απάντηση του κυρίου Solbes Mira εξ ονόματος της Επιτροπής

(31 Ιανουαρίου 2001)

Η Ευρωπαϊκή Τράπεζα Επενδύσεων (ΕΤΕ) είναι ένα κοινοτικό όργανο που θεσπίστηκε με τη Συνθήκη ΕΚ και ανήκει στα κράτη μέλη τα οποία της παρέχουν το κεφάλαιο της. Το ανώτατο διοικητικό όργανο της ΕΤΕ είναι το Συμβούλιο των Διοικητών το οποίο αποτελείται από τουςπουργούς οικονομικών των κρατών μελών. Όλα τα δάνεια τα οποία συνάπτει η Τράπεζα εγκρίνονται από το Συμβούλιο των Διευθυντών, 25 από τα μέλη του οποίου διορίζονται από τα κράτη μέλη ενώ η Επιτροπή διορίζει μόνο ένα.

Σύμφωνα με τη Συνθήκη ΕΚ, στόχος της ΕΤΕ είναι να συνεισφέρει στην ισόρροπη και σταθερή ανάπτυξη της κοινής αγοράς προς όφελος της Κοινότητας. Η ΕΤΕ διέπεται επίσης από τις αρχές της Συνθήκης ΕΚ συμπεριλαμβανομένων εκείνων περί ελεύθερου ανταγωνισμού. Από τη θέσπισή της, το 1958, σύμφωνα με τις κοινοτικές πολιτικές, οι χρηματοδοτικές της δραστηριότητες έχουν ως κορυφαία τους προτεραιότητα τα προγράμματα περιφερειακής ανάπτυξης. Πάνω από τα δύο τρίτα των δανείων της ΕΤΕ στα κράτη μέλη αφορούν προγράμματα σε ενισχυόμενες περιοχές και η Φινλανδία δεν αποτελεί εξαίρεση. Άλλα θέματα προτεραιότητας είναι τα διευρωπαϊκά δίκτυα (ΔΔ) και οι μικρές και μεσαίες επιχειρήσεις (ΜΜΕ). Το Ειδικό Πρόγραμμα Δράσης του Άμστερνταμ (ASAP) της ΕΤΕ δίνει μεγάλη έμφαση στη χρηματοδότηση των ΜΜΕ, στη πρόνοια και στην εκπαίδευση, στην ανανέωση των αστικών κέντρων, στο περιβάλλον και στα διευρωπαϊκά δίκτυα. Η πρωτοβουλία της ΕΤΕ Ανανέωση 2000, η οποία τέθηκε σε εφαρμογή μετά το Ευρωπαϊκό Συμβούλιο της Λισσαβόνας, έχει ως στόχο τηνποστήριξη των καινοτομικών δράσεων στη Κοινότητα προσανατολίζοντας τις δανειοδοτικές πηγές της ΕΤΕ προς τις επενδύσεις στις τεχνολογίες πληροφόρησης και επικοινωνίας, στην έρευνα και στην ανάπτυξη (E&A) και σε άλλες άυλες επενδύσεις.

Το καταστατικό της ορίζει ότι η ΕΤΕποχρεούται να χορηγεί δάνειαπό λογικούς όρους σε περίπτωση που δενπάρχει δυνατότητα χρηματοδότησης από άλλες πηγές και, στο μέτρο του δυνατού, μόνοπό την προϋπόθεση ότι θα χρησιμοποιούνται και άλλες χρηματοδοτικές πηγές. Σύμφωνα πάντα με το καταστατικό της ΕΤΕ το μέγιστο ποσοστό χρηματοδότησής της καλύπτει μόνο το 50 % του κόστους του έργου. Τα τελευταία χρόνια κατά τη χρηματοδότηση σημαντικών έργων στη Φινλανδία, το ποσοστό συμμετοχής της ΕΤΕ στο συνολικό κόστος ήταν κάτω από αυτό το όριο. Οι συναλλαγές αυτές γίνονται συνήθως με την ενεργώ συμμετοχή χρηματοδοτικών οργανισμών οι οποίοι παίζουν το ρόλο των εγγυητών ή των συγχρηματοδοτών. Επιπλέον, η ΕΤΕ δεσμεύεται να συνεχίσει το διάλογο και τη συνεργασία με τους τοπικούς χρηματοδοτικούς οργανισμούς με στόχο την καλύτερη δυνατή αξιοποίηση των συγκριτικών πλεονεκτημάτων όλων των εμπλεκομένων.